stanford-oval/wikipedia huggingface dataset:
Coralie Frasse Sombet

Coralie Frasse Sombet
Coralie Frasse Sombet (s. 8. huhtikuuta 1991 Saint-Martin-d’Hères) on ranskalainen alppihiihtäjä, joka edustaa Chamrousse Ski Clubia.
Frasse Sombet sijoittui Åren MM-kilpailuissa 2019 suurpujottelussa yhdeksänneksi. Cortina d'Ampezzon MM-kilpailuissa 2021 hän oli parisuurpujottelussa niin ikään yhdeksäs ja suurpujottelussa neljästoista. Pekingin olympialaisissa 2022 hän sijoittui suurpujottelussa 17:nneksi. Courchevelin / Méribelin MM-kilpailuissa 2023 hän sijoittui sekä suurpujottelussa että parisuurpujottelussa yhdeksänneksi.
Frasse Sombet kilpaili maailmancupissa ensimmäisen kerran Söldenin suurpujottelussa lokakuussa 2012. Maailmancupin pisteille hän pääsi ensimmäisen kerran Åren suurpujottelussa maaliskuussa 2015 oltuaan 25:s. Toistamiseen hän saavutti saman sijoituksen samassa paikassa joulukuussa 2015. Kymmenen parhaan joukkoon hän sijoittui ensimmäisen kerran oltuaan kymmenes Mariborin suurpujottelussa tammikuussa 2017. Parhaimmillaan hän on sijoittunut kuudenneksi Kranjska Goran suurpujottelussa tammikuussa 2023.
Aiheesta muualla

Coralie Frasse Sombet'n kotisivut (Arkistoitu – Internet Archive)
André Derrien

| Mitalit | Mitalit | Mitalit |  |
| --- | --- | --- | --- |
|  André Derrien vuonna 1928. |  André Derrien vuonna 1928. |  André Derrien vuonna 1928. |  |
Maa:   Ranska
Miesten kilpapurjehdus
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | 8mR |  |
André Derrien (31. heinäkuuta 1895 Quimper, Finistère – 4. huhtikuuta 1994 Fouesnant, Finistère) oli ranskalainen kilpapurjehtija. Hän kuului kahdeksan metrin luokassa kultaa voittaneeseen L'Aile VI -joukkueeseen vuoden 1928 kesäolympialaisissa Amsterdamissa.
ChiNext

ChiNext on kiinalaisen Shenzhenin pörssin (SZSE) osakelista, jonka on luonnehdittu muistuttavan yhdysvaltalaista teknologiapörssiä Nasdaqia. ChiNext-markkinat avattiin 23. lokakuuta 2009.
Keväällä 2015 jopa 60 prosenttia SZSE:n yrityksistä edusti valmistavaa teollisuutta, 15 % kaivossektoria ja 7 % rahoitusalaa. Toisessa suuressa kiinalaisessa pörssissä eli Shanghain pörssi (SSE) vastaavat osuudet ovat 28 %, alle 3 % ja 32 %.
ChiNext-indeksi

ChiNextin osakkeiden arvonkehitystä voi seurata esimerkiksi ChiNext-indeksin  avulla, (ChiNext Index, tai ChiNext Price Index, indeksikoodi 399006). Tässä osakeindeksissä on mukana 100 suurinta ja vaihdetuinta Shenzhenin pörssin ChiNext-markkinoiden A-osaketta. Esimerkiksi helmikuussa 2018 painoarvoltaan kolme suurinta yritystä tässä osakeindeksissä olivat Wen's Foodstuff (Guangdong Wens Foodstuff Group Co., 温氏股份; paino 7,8 %), East Money Information (东方财富; paino 3,2 %) ja Leshi Internet (Leshi Internet Information & Technology Corp., Beijing; 乐视网; paino 3,2 %). On hyvä kuitenkin huomata, että tyypillisesti vain osa ChiNext-indeksissä listattujen yritysten osakkeista on mukana vapaassa pörssivaihdossa (free float capitalization).
Aiheesta muualla

ChiNext Price Index – SZ399006:IND (englanniksi) (bloomberg.com)
Coral Harbourin lentoasema

Coral Harbourin lentoasema (IATA: YZS, ICAO: CYZS) on lentoasema Coral Harbourin kylässä Southamptoninsaarella Nunavutissa, Kanadassa. Lentoasemaa ylläpitää Nunavutin territorion hallitus, ja se on saaren ainoa yhteys ulkomaailmaan.
Lentoasemalla on yksi sorapintainen kiitotie, 16T/34T, jonka pituus on 1 524 metriä.
Lentoyhtiöt ja kohteet

| Lentoyhtiö | Kohteet |
| --- | --- |
Calm Air: Churchill, Rankin Inlet, Repulse Bay, Thompson, Whale Cove
Kivalliq Air: Churchill, Rankin Inlet, Repulse Bay, Winnipeg
Copper Box

| Copper Box |
| --- | --- |
 Copper Box heinäkuussa 2012.
Rakennuksen tiedot
Sijainti:  Lontoon olympiapuisto
Käyttäjät
 London Lions (2013-) 
Katsojakapasiteetti
 7 000 
Lisää rakennusartikkeleitaArkkitehtuurin teemasivulla
Copper Box on  urheiluhalli Lontoon olympiapuistossa. Siellä järjestettiin kesäolympialaisten 2012 käsipallo ja nykyaikaisen viisiottelun miekkailutapahtumat. Paralympialaisissa siellä pelattiin maalipalloa.
Olympiakisojen jälkeen areena siirtyi lontoolaisen London Lions -koripallojoukkueen käyttöön.
Wikimedia Commonsissa on kuvia tai muita tiedostoja aiheesta .
Aiheesta muualla

London 2012 - Copper Box (englanniksi)
Make Architects - Copper Box (englanniksi)
Carmen Heikkilä

Carmen Heikkilä (o.s. Mäkinen; s. 1974) on suomalainen julkisuuden henkilö. Heikkilä valittiin vuonna 1995 Miss Suomen toiseksi perintöprinsessaksi. Kesällä hän kuitenkin esiintyi sopimuksen vastaisesti alastonkuvissa, joissa näkyivät ainoastaan paljas selkä, jalat, kädet ja kasvot. Sopimuksen vuoksi hän luopui vapaaehtoisesti kruunustaan. Tämä oli ensimmäinen kerta, kun perintöprinsessa luopui kruunustaan. Hänet valittiin 1995 Suomen turhimmaksi julkkikseksi. Vuonna 1996 hän tuli uskoon. Heikkilä toimi 7 päivää -lehden toimittajana, ja on nykyään evankelista ja taidemaalari. Hän asuu Porvoossa.
Aiheesta muualla

http://www.carmenheikkila.fi/ (Arkistoitu – Internet Archive)
http://www.designdistrict.fi/news/news-item?id=21461476%5Bvanhentunut+linkki%5D
Alive Again

| ”Alive Again” David Guetta, Morten & Roland Clark |
| --- | --- | --- |

Singlen tiedot
 Julkaistu: 3. joulukuuta 2021
 Formaatti: digitaalinen lataus
 Tuottaja(t): Guetta, Morten
 Tyylilaji: house
 Kesto: 03.32
 Levy-yhtiö: Atlantic, Musical Freedom
David Guettan muut singlet
| ”Family” 2021 | ”Alive Again” 2021 |   |
Mortenin muut julkaisut
| ”Dreams” 2020 | ”Alive Again” 2021 |   |
Alive Again on ranskalaisen DJ-tuottajan David Guettan, tanskalaisen DJ-tuottajan Mortenin sekä yhdysvaltalaisen DJ-tuottajan Roland Clarkin musiikkikappale. Sen julkaisivat Atlantic Records ja Musical Freedom digitaalisesti ladattavana singlenä 3. joulukuuta 2021. "Alive Again" on lajityypiltään house-kappale, joka sisältää elementtejä nykyajan big roomista ja vanhan koulukunnan ravestä. Kappaleen musiikkivideo julkaistiin 17. joulukuuta 2021.
"Alive Again" ei ole toistaiseksi päässyt lainkaan listoille.
Alanco

Alanco voi viitata seuraaviin:
Bertel Alanco (1888–1933), suomalainen taidemaalari
Uuno Alanko (myös Alanco, 1878–1964), suomalainen kuvataiteilija ja arkkitehti
Copper Mountain

| Copper Mountain |
| --- | --- |

Ohjaaja:  David Mitchell
Käsikirjoittaja:   Damian Lee  David Mitchell 
Tuottaja:   Damian Lee  David Mitchell 
Säveltäjä:  Brian Bell
Kuvaaja:  Alar Kivilo
Pääosat:   Jim Carrey  Alan Thicke  Richard Gautier 
Valmistustiedot
Valmistusmaa:  Yhdysvallat Kanada
Levittäjä:  Netflix
Ensi-ilta:  1983
Kesto:  75 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Copper Mountain on vuonna 1983 julkaistu komediaelokuva. Elokuvan pääosia esittävät Jim Carrey, Alan Thicke, Richard Gautier, Ziggy Lorenc, Rod Hebron, Jean Laplac ja Randi Brooks. Elokuvan on ohjannut David Mitchell.
Aiheesta muualla

Copper Mountain Internet Movie Databasessa (englanniksi)
Alana de la Garza

| Alana de la Garza |
| --- | --- |
 Alana de la Garza vuonna 2013
Henkilötiedot
Syntynyt: 18. kesäkuuta 1976 (ikä 48)  Columbus, Ohio
Ammatti:  näyttelijä
Puoliso:  Michael Roberts (2008–)
Näyttelijä
Aktiivisena:  1999–
Merkittävät roolit:  Rosa Santos (All My Children) apulaispiirisyyttäjä Connie Rubirosa (Kova laki)
Aiheesta muualla
www.alanadelagarza.com
IMDb 
Alana de la Garza (s. 18. kesäkuuta 1976 Columbus, Ohio, Yhdysvallat) on yhdysvaltalainen näyttelijä, joka tunnetaan ehkä parhaiten apulaispiirisyyttäjä Connie Rubirosan roolistaan TV-sarjassa Kova laki. De la Garza näytteli sarjassa kaikkiaan 85 jaksossa vuosina 2006–2010.
Tätä ennen hänellä oli ollut vakituisia sivurooleja TV-sarjoissa All My Children ja The Mountain. Jätettyään alkuperäisen Kova laki -sarjan de la Garza esiintyi kahdeksan jakson verran spin-off-sarjassa Kova laki: Los Angeles. Samanaikaisesi näiden kanssa hänellä oli rooli myös TV-sarjassa C.S.I. Miami. 
2013 hänellä oli naispääosa rooli 13-osaisessa TV-sarjassa Do No Harm ja tämän jälkeen ABC:n 22-osaisessa TV-sarjassa Forever. Vuosina 2016 ja 2017 de la Garza on esiintynyt TV-sarjassa Criminal Minds: Beyond Borders. Ainoan merkittävän elokuvaroolinsa hän on tehnyt joulukuussa 2006 julkaistussa elokuvassa Mr. Fix It. Elokuva julkaistiin myös Yhdysvalloissa suoraan DVD:nä ilman teatterilevitystä.
Claude-Victor Perrin

| Claude Victor-Perrin |
| --- | --- |

Henkilötiedot
Syntynyt: 7. joulukuuta 1764 Lamarche, Vosges, Ranska
Kuollut: 1. maaliskuuta 1841 (76 vuotta) Pariisi
Claude Victor-Perrin (7. joulukuuta 1764 Lamarche, Vosges, Ranska – 1. maaliskuuta 1841 Pariisi) oli ranskalainen sotilas, joka palveli sekä Ranskan vallankumoussodissa että Napoleonin sodissa, ja sotien jälkeen Ranskan kuningaskunnan sotaministerinä. Keisari Napoleon I nimitti hänet Ranskan keisarikunnan marsalkaksi vuonna 1807.
Elämä ja ura

Vuonna 1781 hän astui armeijaan sotilaana, ja kymmenen vuoden palveluksen jälkeen hän kotiutui ja asettui asumaan Valenceen. Pian sen jälkeen hän liittyi paikallisiin vapaaehtoisiin, kunnostautui Alpeilla ja nousi alle vuodessa pataljoonan komentajaksi. Toulonin piirityksessä vuonna 1793 osoittamansa urheuden vuoksi hänet ylennettiin prikaatikenraaliksi. Sen jälkeen hän palveli jonkin aikaa Pyreneiden itäosan armeijassa, ja Italian sotaretkellä 1796–1797 hän menestyi niin hyvin, että hänet ylennettiin divisioonakenraaliksi. Komennettuaan jonkin aikaa Vendéen departementin joukkoja hän siirtyi jälleen Italiaan, jossa hän taisteli paavin joukkoja vastaan ja osallistui Marengon taisteluun.
Vuonna 1802 hän toimi lyhyen aikaa Ranskan Louisianan kuvernöörinä, vuonna 1803 hän komensi Batavian armeijaa, ja sen jälkeen hän toimi puolitoista vuotta Ranskan lähettiläänä Kööpenhaminassa. Kun vihollisuudet Preussin kanssa alkoivat, hän liittyi V armeijakuntaan yleisesikunnan päälliköksi. Hän kunnostautui Saalfeldin ja Jenan taisteluissa, ja Friedlandin taistelussa hän johti I. armeijakuntaa niin, että Napoleon antoi hänelle marsalkan arvon. Tilsitin rauhan jälkeen hänestä tuli Berliinin kuvernööri, ja vuonna 1808 hänestä tehtiin Bellunon herttua. Samana vuonna hänet lähetettiin Espanjaan, jossa hän osallistui näkyvästi Pyreneiden niemimaan sotaan, kunnes hänet nimitettiin vuonna 1812 komentajaksi Venäjän sotaretkelle. Victor-Perrin osallistui kuudennen liittokunnan sotaan, kunnes Napoleon syrjäytti hänet ja siirsi hänen komentonsa Étienne Maurice Gérardille.
Victor-Perrin siirtyi nyt Bourbonien puolelle, ja joulukuussa 1814 hän sai Ludvig XVIII:lta divisioonan komennon. Vuonna 1815 hän seurasi kuningasta Gentiin, ja toisen Bourbon-restauraation yhteydessä hän sai Ranskan päärin arvon. Hän toimi komission puheenjohtajana, joka tutki upseerien käytöstä satapäiväisen keisarikunnan aikana ja erotti Napoleonin kannattajat. Vuonna 1821 hänet nimitettiin sotaministeriksi, ja hän toimi tässä virassa kaksi vuotta. Vuonna 1830 hän oli Ranskan kuninkaallisen kaartin kenraalimajuri, ja saman vuoden heinäkuun vallankumouksen jälkeen hän vetäytyi kokonaan sotilasalalta.
Aiheesta muualla

Kuvia tai muita tiedostoja aiheesta Claude-Victor Perrin Wikimedia Commonsissa
Alandia

Alandia voi tarkoittaa seuraavia:
Alandia, Ahvenanmaan latinankielinen nimi
M/S Alandia, alk. M/S Diana, nyk. M/S Jamaa II, autolautta
Alandia Vakuutus, ahvenanmaalainen vakuutusyhtiökonserni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alandia”, voi hakea sivunnimihaulla, laajalla sivunnimihaulla tai tekstihaulla.
Carmen Douma-Hussar

| Mitalit> Maa:   Kanada.Naisten yleisurheilu.Sisäratojen MM-kilpailut  | Mitalit> Maa:   Kanada.Naisten yleisurheilu.Sisäratojen MM-kilpailut  | Mitalit> Maa:   Kanada.Naisten yleisurheilu.Sisäratojen MM-kilpailut  | Maa:   Kanada> Naisten yleisurheilu. |
| --- | --- | --- | --- |
|  Hopeaa | Budapest 2004 | 1 500 m |  |
Carmen Douma-Hussar (s. 12. maaliskuuta 1977 Cambridge, Kanada) on kanadalainen maasto- ja keskimatkojen juoksija.
Douma-Hussar sijoittui 2001 Oostenden maastojuoksun MM-kisoissa lyhyellä matkalla kuudenneksikymmenenneksiyhdeksänneksi. Seuraavana vuonna hän oli Dublinin maastojuoksun MM-kisoissa lyhyellä matkalla viideskymmeneskolmas. Vuonna 2003 hän juoksi Lausannen maastojuoksun MM-kisoissa lyhyellä matkalla kolmanneksikymmenenneksiseitsemänneksi ja voitti Kanadan mestaruuden 1 500 metrin juoksussa. Budapestin sisäratojen MM-kisoissa 2004 hän voitti MM-hopeaa 1 500 metrillä ajalla 4.08,18. Saman vuoden Brysselin maastojuoksun MM-kisoissa hän oli lyhyellä matkalla kolmastoista. Myöhemmin samana vuonna hän sijoittui 1 500 metrillä Ateenan olympialaisissa yhdeksänneksi ajalla 4.02,31 ja IAAF:n yleisurheilufinaalissa viidenneksi.
Douma-Hussar juoksi St. Etiennen maastojuoksun MM-kisoissa 2005 lyhyellä matkalla kahdenneksikymmenenneksiviidenneksi. Samana vuonna hän oli Helsingin MM-kisoissa 1 500 metrillä yhdeksäs ja kauden lopussa IAAF:n yleisurheilufinaalissa 1 500 metrillä seitsemäs ja 3 000 metrin juoksussa yhdeksäs ajalla 8.53,83. Vuonna 2006 hän sijoittui Melbournen Kansainyhteisön kisoissa 1 500 metrillä viidenneksi ja Fukuokan maastojuoksun MM-kisoissa lyhyellä matkalla kahdenneksikymmenenneksitoiseksi. Kauden lopussa hän oli 1 500 metrillä IAAF:n yleisurheilufinaalissa seitsemäs ja yleisurheilun maailmancupissa kuudes. Seuraavana vuonna hän karsiutui Osakan MM-kisoissa 1 500 metrin alkuerissä, mutta sijoittui IAAF:n yleisurheilufinaalissa samalla matkalla yhdeksänneksi.
Henkilökohtaiset ennätykset

800 metrin juoksu: 2.02,43 (2004)
1 000 metrin juoksu: 2.36,26 (2005)
1 500 metrin juoksu: 4.02,29 (2005)
Mailin juoksu: 4.26,76 (2007)
3 000 metrin juoksu: 8.53,83 (2005)
Alander

Alander on suomalainen sukunimi, joka on muun muassa seuraavilla henkilöillä:
Aarne Alaja (vuoteen 1935 Alander, 1912–1942), keskimatkojen juoksija ja SS-sotilas
Aleksi Käpy (vuoteen 1904 Alander, 1871–1933), Turun hovioikeuden presidentti ja Suomalaisen puolueen kansanedustaja
Artturi Käpy (vuoteen 1899 Alander, 1874–1945), insinööri, teollisuusneuvos ja Viipurin sahateollisuuskoulun rehtori
Elisabeth Alander (1859–1940), Suomen lastentarha-aatteen ja -toiminnan uranuurtaja
Jarmo Alander (s. 1954), tuotantoautomaation professori
Josef Wilhelm Alander (1830–1910), Ruovedellä vaikuttanut pianotehtailija, kauppias ja maanviljelijä
Kaaperi Kivialho (vuoteen 1904 Alander, 1884–1957), opettaja, pankinjohtaja, Kansallisen Edistyspuolueen kansanedustaja  ja kirjailija
Kristiern Alander (1660–1704), Turun akatemian kaunopuheisuuden professori
Oskar Alander (1886–1934), kirkkoherra, opettaja, kirjailija ja teologian tohtori
Osmo Alaja (vuoteen 1935 Alander, 1915–2001), Mikkelin hiippakunnan piispa
Rainer Alander (s. 1937), kirjailija
Rolf Alander (s. 1936), laivanvarustaja ja talousrikollinen.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Born of Osiris

| Born of Osiris |
| --- | --- |
 Born of Osiris vuonna 2011 Anaheimissä, Kaliforniassa.
Tiedot
Toiminnassa:  2003–
Tyylilaji:  deathcore, tekninen death metal, progressiivinen metalli, progressiivinen deathcore
Kotipaikka:   Palatine, Illinois, Yhdysvallat
Laulukieli:  englanti
Jäsenet:  Ronnie Canizaro, laulu (2003–)  Lee McKinney, kitara (2003–)  David Darocha, basso (2007–)  Joe Buras, koskettimet, taustalaulu (2003–)  Cameron Losch, rummut (2003–) 
Entiset jäsenet:  Trevor Hurlbert, laulu   Jason Richardson, kitara (2010-2012)  Matthew "Matt" Pantelis, kitara (2007–2008)  Tosin Abasi, kitara (2009)  Joel Negus, kitara   Lee Evans, kitara (2007, 2009)  Austin Krause, kitara   Dan Laabs, basso   Mike Shannahan, basso   Dan White, rummut  
Levy-yhtiö:  Sumerian Records  
Aiheesta muualla
MySpace
Infobox OKNimi-testi OK: 
Born of Osiris on yhdysvaltalainen deathcoreyhtye. Yhtye perustettiin vuonna 2003 nimellä DiminisheD. Vuotta myöhemmin nimeksi vaihdettiin YourHeartEngraved, josta nimeksi vuonna 2006 vaihtui Rosecrance. Yhtyeen nykyinen nimi otettiin lopulta käyttöön vuonna 2007.
Born of Osiris on julkaissut kaksi täyspitkää albumia ja yhden EP-levyn. Yhtyeen ensimmäinen pitkäsoitto, vuonna 2009 julkaistu A Higher Place pääsi yli 6000 kappaleen myynnillään Billboard 200 -listan sijalle 73. Born Of Osirisin toinen täyspitkä The Discovery julkaistiin 22. maaliskuuta 2011, ja se ylsi noin 6400 kappaleen myynnillä Billboard 200 -listalla sijalle 87.
Born of Osiris on ollut mukana muun muassa vuosien 2008 ja 2009 The Summer Slaughter -kiertueilla ja ollut pääesiintyjänä vuoden 2010 Thrash And Burn -kiertueella.
Jäsenet > Nykyiset

Ronnie Canizaro – laulu (2003–)
Lee McKinney – kitara (2003–)
David Darocha – basso (2007–)
Joe Buras – koskettimet, taustalaulu (2003–)
Cameron Losch – rummut (2003–)
Jäsenet > Entiset

Jason Richardson - kitara (2010-2012)
Trevor Hurlbert - laulu
Tosin Abasi - kitara (2009, kiertuekitaristi)
Matthew "Matt" Pantelis - kitara (2007–2008)
Joel Negus - kitara
Lee Evans - kitara (2007, 2009)
Austin Krause - kitara
Dan Laabs - basso
Mike Shannahan - basso
Dan White - rummut
Diskografia > Studioalbumit

A Higher Place (2009)
The Discovery (2011)
Tomorrow We Die ∆live (2013)
Soul Sphere (2015)
The Simulation (2019)
Angel or Alien (2021)
Diskografia > EP:t

The New Reign (2007)
The Eternal Reign (2017)
Diskografia > Demot

Your Heart Engraved These Messages (2003,  äänitetty nimellä Diminished)
Youm Wara Youm (2004,  äänitetty nimellä Your Heart Engraved)
Rosecrance (2006,  äänitetty nimellä Rosecrance)
Narnia (2007,  demosingle, julkaistu myöhemmin The New Reign -EP:llä nimellä ”The Takeover”)
Aiheesta muualla

Born of Osiris Myspacessa (englanniksi)
http://www.facebook.com/bornofosiris
http://www.twitter.com/BOOOfficial
Cat Fanciers of Finland

Yhdistyksen logo
Cat Fanciers of Finland ry (CFF) on maailman suurimman rotukissarekisterin, yhdysvaltalaisen Cat Fanciers’ Associationin (CFA), suomalainen jäsenjärjestö.
Historia

Cat Fanciers of Finland ry perustettiin keväällä 2006 ja yhdistysrekisteriin se merkittiin vuonna 2008. Yhdistyksen tavoitteena on kaikkien kissojen hyvinvoinnin edistäminen, rotukissojen kasvattaminen Cat Fanciers’ Associationin hyväksymien standardien mukaisesti, kissanäyttelyiden ja -näytöksien sponsoroiminen sekä urheiluhengen ja ystävyyssuhteiden edistäminen kissaharrastajien keskuudessa.
Cat Fanciers of Finland ry hyväksyttiin CFA:n täysivaltaiseksi jäseneksi kesällä 2006 ja alueellisesti se kuuluu CFA:n Region 9 - Europaan.
Cat Fanciers of Finland ry:n logon on suunnitellut AD Hanna Säynäjäkangas.
Näyttelytoiminta

Cat Fanciers of Finlandin näkyvintä toimintaa on näyttelyiden järjestäminen. Yhdistys järjestää Suomessa vuosittain seitsemän näyttelyä: maaliskuun toisena viikonloppuna, elokuun kolmantena viikonloppuna ja marraskuun toisena viikonloppuna. Nämä viikonloput on hyväksytty Cat Fanciers of Finlandin perinteisiksi näyttelyviikonlopuiksi. Tilanteen mukaan yhdistys voi myös järjestää muita näyttelyitä.
Ensimmäinen CFA-näyttely Suomessa järjestettiin Heinolassa toukokuun alussa 2008. Näyttely oli perinteinen CFA:n kehänäyttely, jossa arvostelemassa oli kuusi kaikkien rotujen tuomaria viikonlopun aikana. Vuoden 2014 loppuun mennessä Cat Fanciers of Finland oli järjestänyt Suomessa 20 kansainvälistä näyttelyä.
Muu toiminta

Cat Fanciers tarjoaa rekisteröintiapua jäsenistölleen.
Cat Fanciers of Finland tukee eläinsuojelutyötä Suomessa. Yhdistys on järjestänyt ja antanut lahjoituksia paikallisille eläinsuojeluyhdistyksille, muun muassa Helsingin Eläinsuojeluyhdistykselle, Pirkanmaan Eläinsuojeluyhdistykselle ja riihimäkeläiselle Onnentassut Eläinsuojeluyhdistykselle.
Aiheesta muualla

Cat Fanciers of Finland ry:n verkkosivut
All That

| ”All That” Carly Rae Jepsen |
| --- | --- | --- |

Singlen tiedot
 Albumilta: E·MO·TION
 Äänitetty : 2014
 Julkaistu: 5. huhtikuuta 2015
 Formaatti: Digitaalinen lataus
 Tuottaja(t): Ariel Rechtshaid
 Tyylilaji: pop
 Kesto: 04.38
 Levy-yhtiö: 604 Schoolboy Interscope
Carly Rae Jepsenin muut singlet
| ”I Really Like You” 2015 | ”All That” 2015 | ”Run Away With Me” 2015 |
All That on kanadalaisartisti Carly Rae Jepsenin kappale. Se julkaistiin hänen tulevan kolmannen, E·MO·TION-studioalbumin toisena singlenä 5. huhtikuuta 2015. Kappaleen sanoittivat Carly Rae Jepsen ja Dev Hynes. Cyndi Lauperin, Bonnie Tylerin ja Princen inspiroimana "All That" on pop-kappale, joka sisältää viittauksia 1980-luvun musiikista.
Julkaisun jälkeen kappale on saanut pääosin positiivisen vastaanoton, kriitikkojen ylistäessä kappaleen 1980-luvun henkisyyttä. Jepsen esitti kappaleen ensimmäisen kerran livenä Saturday Night Livessä 4. huhtikuuta 2015.
Käännös suomeksi
André Dussollier

| André Dussollier |
| --- | --- |
 André Dussollier vuonna 2017.
Henkilötiedot
Syntynyt: 17. helmikuuta 1946 (ikä 78) Annecy
Kansalaisuus:  Ranska
Ammatti:  näyttelijä
Näyttelijä
Palkinnot
 César-palkinto (1993, 1998 ja 2002) 
Aiheesta muualla
IMDb 
Elonet
André Dussollier (s. 17. helmikuuta 1946 Annecy) on ranskalainen näyttelijä. Hänet on palkittu kolmesti César-palkinnolla: vuosina 1993, 1998 ja 2002.
Dussollier on syntynyt Annecyssä lähellä Sveitsin rajaa. Hän opiskeli Grenoblessa modernia kirjallisuutta ja jatkoi maisterin tutkinnon jälkeen opiskelua Pariisissa Conservatoire national supérieur d'art dramatiquessa, josta valmistui vuonna 1972.
Dussollier on esiintynyt lukuisissa ranskalaisissa menestyselokuvissa, joista kansainvälisesti tunnetuimpia ovat olleet Musta hehku (1986), Tunteeton sydän (1992), Tuttu laulu (1997), Varastettu elämä (1998), Pitkät kihlajaiset (2004), Vallan piiri (2004) ja Boîte noire (2021).
Aiheesta muualla

André Dussollier Internet Movie Databasessa. (englanniksi)
Travers, James: André Dussollier, 1946- Biography: life and films FrenchFilms.org. Viitattu 3.7.2023. (englanniksi)
All Star (kappale)

| ”All Star” Smash Mouth |
| --- | --- | --- |

Singlen tiedot
 Albumilta: Astro Lounge
 Äänitetty : 1999
 Julkaistu: 4. toukokuuta 1999
 Formaatti: CD single
 Tuottaja(t): Eric Valentine
 Tyylilaji: vaihtoehtorock, voimapop, vaihtoehtohiphop, pop-punk
 Kesto: 03.21
 Levy-yhtiö: Interscope
Smash Mouthin muut singlet
| ”Why Can't We Be Friends?” 1997 | ”All Star” 1999 | ”Then the Morning Comes” 1999 |
All Star on yhdysvaltalaisen rock-yhtye Smash Mouthin kappale. Se julkaistiin yhtyeen Astro Lounge-studioalbumin toisena singlenä 4. toukokuuta 1999 ja siitä muodostui yksi yhtyeen menestyneimmistä kappaleista.
Kappaleen musiikkivideolla (ohjannut McG) sisältää cameoesiintymisiä William H. Macyltä, Ben Stilleriltä, Hank Azarialta, Paul Reubensilta, Kel Mitchelliltä, Dane Cookilta, Doug Jonesilta sekä Janeane Garofalolta elokuvasta Mystery Men jossa kappale oli mukana. Kappaletta on käytetty myös muun muassa elokuvan Shrek aloituskappaleena.
Käännös suomeksi
Cracheur 2 Venin

| Cracheur 2 Venin Aketo |
| --- | --- | --- |

Studioalbumin tiedot
 Julkaistu: 27. marraskuuta 2007
 Formaatti: CD
 Tyylilaji: rap
 Kesto: 77.35
 Levy-yhtiö: Desh Musique
Cracheur 2 Venin on Aketon ensimmäinen studioalbumi, jonka julkaisi Desh Musique 27. marraskuuta 2007. Levyllä vieraili muita rap-artisteja kuten Freddy Krugz, Rim'K, Tunisiano, Chichi ja Iron Sy.
Kappaleet

Intro Venimeuz – 2.02
Debiel 2007 – 6.20
Cracheurs 2 Venin – 4.38  (feat. Al'K-Pote)
Reveillons Nous – 4.55  (feat. Salif & Soprano)
357 Anthem – 4.15  (feat. Freddy Krugz & Merkus)
Punchlinerz – 5.27  (feat. Farage, Seth Gueko & La Raifé)
Faut Faire Avec – 4.39  (feat. Daddy Lorc'C, Babass & Iron Sy)
Les Pieds Sur Terre – 4.34  (feat. Sidi-O & Sayko)
Massif – 4.06  (feat. L'Skadrille)
Craches Ton Venin – 3.18  (feat. Exs, Sayko & Chichi)
Deceptions – 5.01
Venimeuz Muzik – 3.50  (feat. Zesau & Rim'K)
Retour Au Kif – 4.58  (feat. Haroun & Brahi)
Le Son Du Tiexon – 5.42  (feat. Furtif & Tunisiano)
A La Bellek – 3.48  (feat. N'dal & Fis.L)
95/92 – 4.08  (feat. Fofo44)
Style certifie – 5.54  (feat. Tunisiano, Sefyu & 6coups MC)